Prijedlog za dodjelu nagrada studentima za akademsku godinu 2023./24.

**Nagrada za studentske aktivnosti i postignuća u tekućoj akademskoj godini**

Dodjeljuje se studentima za uspjeh u studiju te aktivno sudjelovanje i postignute uspjehe u izvannastavnim aktivnostima.

Dodjeljuju se dvije nagrade. Student se za nagradu može prijaviti sam ili ga mogu prijaviti kolege studenti, Studentski zbor, nastavnici fakulteta ili prodekanica za nastavu i studijske programe.

**KRITERIJI ZA DODJELU NAGRADE ZA STUDENTSKE AKTIVNOSTI I POSTIGNUĆA U TEKUĆOJ AKADEMSKOJ GODINI**

**I. Uspjeh u studiranju**

Računa se na temelju prosječne ocjene položenih ispita i ostvarenih ECTS bodova u akademskoj godini.

*Bodovanje*
$$Broj bodova = prosječna ocjena položenih ispita x \frac{ostvareni ECTS bodovi}{upisani ECTS bodovi }$$

*Dokaz*

Potvrda studentske referade (dostavlja se direktno povjerenstvu za dodjelu nagrade za izvannastavne aktivnosti)

**II. Sudjelovanje u Istraživačkim (stručnim) grupama izvannastavnih aktivnosti na Fakultetu**

2.1. Aktivno sudjelovanje u Istraživačkim (stručnim) grupama izvannastavnih aktivnosti

*Bodovanje*

2 boda za sudjelovanje u svakoj grupi

*Dokaz*

Potvrda voditelja izvannastavne aktivnosti.

2.2. Vršnjačka potpora

*Bodovanje*

Student tutor – 2 boda

Asistent studentu s invaliditetom – 3 boda

Demonstrator – 3 boda

*Dokaz*

Potvrda Centra za podršku studentima i karijerno savjetovanje (CPSK) za studente tutore. Potvrda Studentske referade o upisu predmeta Vršnjačka potpora studentima s invaliditetom za asistente studentu s invaliditetom.Potvrda Odbora za nastavu o imenovanju demonstratora supotpisana od predmetnog nastavnika na čijem je predmetu student bio demonstrator.

2.3. Sudjelovanje u promotivnim aktivnostima Fakulteta

(Dani otvorenih vrata, Dan očaranosti biljkama, Dani karijera, Smotra sveučilišta, Festival znanosti, Tje(dan) brucoša…)

*Bodovanje*

1 bod za svaki događaj

*Dokaz*

Potvrda CPSK/potvrda voditelja izvannastavne aktivnosti u okviru koje je sudjelovao u aktivnosti/potvrda organizatora o aktivnom sudjelovanju.

**III. Sudjelovanje u međunarodnoj razmjeni, znanstveno-istraživačkim i stručnim aktivnostima**

3.1. Boravak u inozemstvu u okviru međunarodne razmjene studenata

*Bodovanje*

1 – 3 boda – procjenjuje povjerenstvo na temelju dužine trajanja. Boduju se boravci od najmanje mjesec dana u kontinuitetu.

*Dokaz*

Potvrda studentske referade (dostavlja se direktno povjerenstvu Odbora za nastavu za dodjelu nagrade za izvannastavne aktivnosti)

3.2. Pohađanje ljetnih škola ili edukacija za stjecanje stručnih i ključnih kompetencija

*Bodovanje*

1 – 3 boda – procjenjuje povjerenstvo prema vrsti ljetne škole/edukacije, dužini trajanja/ostvarenim ECTS bodovima, ostvarenim kompetencijama, organizatoru i sl.

*Dokaz*

Potvrda organizatora o pohađanju koja bi trebala sadržavati opis događaja te podatke o organizatoru, trajanju i stečenim kompetencijama.

3.3. Sudjelovanje u organizaciji konferencija/stručnih skupova/radionica/predavanja

*Bodovanje*

1 – 2 boda – procjenjuje povjerenstvo na temelju osobnog doprinosa studenta i složenosti događaja.

*Dokaz*

Potvrda organizatora s opisom događaja i aktivnostima studenta u njegovoj organizaciji.

3.4. Usmeno izlaganje rada na znanstvenom ili stručnom skupu

*Bodovanje*

2 boda

*Dokaz*

Potvrda organizatora o sudjelovanju i kopija sažetka rada.

3.5. Objavljen znanstveni/stručni rad

Bodovanje

1 – 4 boda – procjenjuje povjerenstvo na temelju vrsnoće časopisa u kome je rad objavljen i doprinosa studenta

*Dokaz*

Preslika znanstvenog/stručnog rada.

3.6. Sudjelovanje na studentskim natjecanjima iz područja struke.

*Bodovanje*

1 – 3 boda – Procjenjuje povjerenstvo na temelju vrste natjecanja i uspjeha kandidata. U ovoj kategoriji se boduju i osvojene nagrade za najbolji rad/poster/prezentaciju/plakat ili sl. na znanstvenim/stručnim ili drugim skupovima.

*Dokaz*

Potvrda organizatora o sudjelovanju i postignutom uspjehu.

**IV. Rad u studentskim udrugama i predstavničkim tijelima Fakulteta. Predstavljanje Fakulteta na sportskim natjecanjima.**

4.1. Aktivno članstvo u studentskim udrugama, Fakultetskom vijeću, odborima, povjerenstvima i drugim radnim tijelima Fakulteta.

*Bodovanje*

0,5 do 1 bod - član udruge/predstavničkog tijela. Procjenjuje povjerenstvo na temelju važnosti predstavničkog tijela i obima aktivnosti koje pokriva te aktivnosti studenta.

2 boda – predsjednik udruge/predstavničkog tijela.

*Dokaz*

Potvrda o izboru u predstavničko tijelo/o članstvu u udruzi i aktivnom sudjelovanju koju izdaje tajnik/predsjednik predstavničkog tijela/udruge.

4.2. Predstavljanje Fakulteta aktivnim sudjelovanjem na sportskim natjecanjima

*Bodovanje*

1 bod po sportu

*Dokaz*

Potvrda Katedre za tjelesnu i zdravstvenu kulturu ili sportske udruge Agronomskog fakulteta.

**V. Sudjelovanje u ostalim aktivnostima izvan Fakulteta**

- Volontiranje, umjetnički rad, rad u udrugama, sportske i ostale aktivnosti i postignuća izvan Fakulteta

*Bodovanje*

1 – 2 boda po aktivnosti/postignuću – Procjenjuje povjerenstvo za dodjelu nagrade.

*Dokaz*

Potvrde udruga, organizacija, institucija i sl. o sudjelovanju i aktivnostima/postignućima studenta.